മയക്കുമരുന്ന് കേന്ദ്രമായി കൊച്ചി കൊച്ചി മയക്കുമരുന്ന് കേന്ദ്രമെന്ന് റിപ്പോര്ട്ട്. കഴിഞ്ഞ മൂന്നുമാസത്തിനിടെ കൊച്ചിയുടെ തീരത്തും വിമാനത്താവളത്തിലും വാഹനങ്ങളില്നിന്നുമായി 4000 കോടിയോളം രൂപയുടെ മയക്കുമരുന്നുകളാണ് പിടികൂടിയത്. ഈ വര്ഷം ആദ്യ മൂന്നുമാസംമാത്രം മയക്കുമരുന്നുകടത്തും ഉപയോഗവുമായി ബന്ധപ്പെട്ട 368 കേസുകളാണ് കൊച്ചിയില് രജിസ്റ്റര് ചെയ്തത്.അന്താരാഷ്ട്ര ബന്ധമുള്ള വിദേശ പൗരന്മാരും യുവതികള് ഉള്പ്പെടെ മലയാളികളും കസ്റ്റംസ്, ഡിആര്ഐ, എക്സൈസ്, പൊലീസ് അന്വേഷക സംഘങ്ങളുടെ പിടിയിലായി. കഞ്ചാവ്, നൈട്രസോണ്, കൃത്രിമമായി നിര്മിക്കുന്ന ലഹരിമരുന്നായ എംഡിഎംഎ, ഹാഷിഷ്, ഹാഷിഷ് ഓയില് എന്നിങ്ങനെ വിവിധ ലഹരിവസ്തുക്കള് പിടിച്ചെടുത്തവയില് ഉള്പ്പെടുന്നു. സംസ്ഥാനത്ത് ആദ്യമായി ആയിരത്തോളം എല്എസ്ഡി സ്റ്റാമ്ബുകള് ഒന്നിച്ച് പിടിച്ചെടുത്തതും ഇക്കാലത്താണ്.ജൂണില് അങ്കമാലിയിലെ ഫ്ലാറ്റില്നിന്ന് നാലുകോടിയോളം രൂപയുടെ എംഡിഎംഎ പിടിച്ചെടുത്തിരുന്നു. രണ്ട് മലയാളി യുവാക്കളും അറസ്റ്റിലായി. കാക്കനാട് ഉള്പ്പെടെ നഗരത്തിലെ വിവിധ കേന്ദ്രങ്ങളില് ഫ്ലാറ്റുകള് കേന്ദ്രീകരിച്ചായിരുന്നു ഇവരുടെയും പ്രവര്ത്തനം.ഇതില് ഏറ്റവുമൊടുവിലെ ലഹരിവേട്ട കാക്കനാട്ടെ ഫ്ലാറ്റിലേത് ആയിരുന്നു. പത്തുകോടിയിലേറെ വിലവരുന്ന എംഡിഎംഎയുമായി യുവതി ഉള്പ്പെടെ അഞ്ചുപേരെയാണ് എക്സൈസ് പിടികൂടിയത്. ചെന്നൈ ഉള്പ്പെടെ നഗരങ്ങളില്നിന്ന് ലഹരി കൊച്ചിയിലെത്തിച്ച് വില്പ്പന നടത്തിവരികയായിരുന്നു സംഘം.